පසුගිය 30 වැනිදා උදෑසන හබරණ ත්‍රීකුණාමල මාර්ගයේ සිදුවූ අනතුරක් හේතුවෙන් මියගිය පුද්ගලයාට සාධාරණය ඉල්ලා කප්පල්තුරෙයි ප්‍රදේශවාසීන් අද ත්‍රිකුණාමලය කොළඹ ප්‍රධාන මාර්ගය පහේ කනුව ප්‍රදේශයෙන් අවහිර කර පැය 4කට ආසන්න කාලයක් උද්ඝෝෂණයක නියැලුනා.මේ හේතුවෙන් ත්‍රිකුණාමලය කොළඹ ප්‍රධාන මාර්ගය පැය ගණනාවක් සම්පූර්ණයෙන්ම අවහිර වුනා.උද්ඝෝෂකයන් කියා සිටින්නේ මියගිය පුද්ගලයා හට සාධාරණය ඉටු නොවූ බවයි.පසුගියදා සිදුවූ මෙම අනතුරෙන් ත්‍රිකුණාමලය කප්පල්තුරෙයි පදිංචි 49 හැවිරිදි දෙදරු පියකු එම ස්ථානයේදීම මියගියා.